Hižo do wospjetneho zlemjenja zjawneho žiwjenja buchu minjeny kónc tydźenja najwšelakoriše zarjadowanja wotprajene. Znajmjeńša Wojerowske wuměłstwowe wiki pak smědźachu so kaž planowane wotměć.
Wojerecy (KD/SN). Našočasnym wuměłcam skića Wojerowska Kulturna fabrika wobstajnje składnosć, w zjawnosći swoje twórby pokazować. To je za čas koronoweje pandemije ćim wažniše. Jedna tajka składnosć běchu minjeny kónc tydźenja mjeztym hižo 15. wuměłstwowe wiki, kotrež so kóžde druhe lěto we Łužiskej hali wotměja. Kaž jednaćel Kulturneje fabriki Uwe Proksch zdźěli, je so dohromady 65 molerjow, grafikarjow, zhotowjerjow debjenkow, rězbarjow a dalšich wuměłcow, přewažnje ze Sakskeje a Braniborskeje na lětušich wikach wobdźěliło. Z jich grafikow, skulpturow, mólbow a dalšich twórbow běštaj kuratoraj Uwe Handrick a Ines Lenke kaž tež přihotowanski team Kulturneje fabriki wustajeńcu we Łužiskej hali natwarili.
slv_Latn szl_Latn